Mustvees varastati ühel majapidajal möödunud aasta detsembris kasvumaja alumiiniumist karkass. Kannatanu teatas asjast politseile alles jaanuaris. Varguses kahtlustatute juurest leitigi osa karkassist. Samas tuli ilmsiks, et mehed on läinud aasta märtsis varastanud Jõe tänava ühe maja hoovilt alumiiniumist vanni. Mehi, kes nendes vargustes kahtlustatavad on, on mitu. Osa neist töötab, osa mitte, on ka kohtulikult karistatuid.